 Kwa mujibu wa ratiba iliyotolewa na waratibu wa michuano hiyo, FC Vito Kilwa wanakata utepe saa 8 mchana kwa saa za Finland dhidi ya FC Reipas ya Oranssi kwenye Uwanja wa 9A Käpylä.Kesho Jumatatu, timu hiyo itakuwa na mechi mbili, ya kwanza dhidi ya Halikko United uwanjani hapo na katika mechi ya tatu kesho jioni FC Vito Kilwa watashuka tena kwenye dimba la 9B Käpylä ambako watachuana na NJS ya Keltainen, kisha Jumanne asubuhi itawavaa Euran Pallo kwenye Uwanja wa 15B Lauttasaari.FC Vito ambao wako mashindanoni wakiwa na kikosi cha wachezaji 12, watashuka tena dimbani Jumanne hiyo kukipiga na HJK ya Kannelmäki Sininen, mechi itakayochezwa kwenye Uwanja wa 15A Lauttasaari.Akizungumzia ratiba hiyo, Mkurugenzi wa Taasisi isiyo ya Kiserikali ya Sports Development Aid (SDA) ambayo inaimiliki FC Vito kwa ushirikiano na Liike Finland ya Finland, Chigogolo Mohamed, alisema wameipokea kwa mikono miwili na wako fiti kuikabili.